Post la katastrofe erarplena Jarlibro 2017, pretigita de volontulino, UEA komisiis la redaktadon de Jarlibro 2018 al Paŭlo Fischer-Kotowski, kiu redaktis ĝin antaŭ du jaroj, ankoraŭ kiel oficisto en Roterdamo. Li sukcese plenumis la taskon ankaŭ en Varsovio, kaj la nuna Jarlibro revenis al la iama digna nivelo, kio gravas, ĉar ĝi probable estas la lasta ero en la pli ol centjara serio.
#000000
Ĉi-jara Jarlibro enhavas 1296 adresojn de la divers-kategoriaj delegitoj de UEA en 100 landoj. Unuavide, tio ŝajnas granda nombro, tamen la Delegita Reto malkreskas: antaŭ 25 jaroj, sojle de la interreta epoko, funkciis 2272 delegitoj, preskaŭ duoble pli ol nun.
#000001
La supro de la landlisto apenaŭ ŝanĝiĝis. Same kiel en 1993 plej multaj delegitoj de UEA loĝas en Brazilo, sed ilia nombro nun estas nur duono de tiu antaŭ 25 jaroj.
#000002
Kvankam preskaŭ en ĉiu lando la delegitoj malmultiĝas, en la teritorio de eksUSSR ĝi restis preskaŭ la sama: 86 delegitoj en 1993 (Ruslando 38, Ukrainio 15, Latvio 12, Estonio 8, Belorusio kaj Litovio po 4, Uzbekistano 2, Azerbajĝano, Kartvelio, Taĝikistano po 1) kaj 82 delegitoj nun (Ruslando 28, Ukrainio 20, Estonio 9, Latvio 8, Litovio 5, Armenio 4, Kazaĥstano 3, Belarusio 2, Kartvelio 1, Taĝikistano 1, Uzbekistano 1). Atentindas minus dek en Ruslando kaj plus kvin en Ukrainio.
#000003
Same kiel antaŭ kvarona jarcento Brazilo tenas la unuan lokon ankaŭ en la listo de la urboj kun delegitoj (la ĉefdelegitoj ne estas enkalkulitaj); tamen antaŭ 25 jaroj en la tri listosupraj urboj estis ĝuste 100 delegitoj, kaj nun en la tri plej delegitozaj urboj estas nur 34 delegitoj, kaj la amazonan urbegon Manauso, en kiu iam loĝis pli ol 50 delegitoj, en la nuna Delegita Reto reprezentas nur tri esperantistoj.
#000004
Ĉar pro la nuna reformado de UEA en la estonteco la Jarlibro apenaŭ aperos libroforme, mi verŝajne ne plu havos fonton por mia statistikado, kiun mi faris de tempo al tempo: komence en Ruslanda Esperantisto, kaj poste en La Ondo de Esperanto.
#000006
Klaku la supran bildeton por vidi la abon-manierojn
#000008
Jen majstra helpo. Se la estraro kaj laboristaro de UEA konsistus el profesiuloj kiel Paweł Fischer-Kotowski, alie status la afero.
La kontrolo, menciita de James, faligis la nombron de delegitoj en Manaus el 52 en 1993 al 12 en 1994 kaj nuraj 3 en 1995.
Bonvulu atenti, ke la ĉefurbo de Brazilo esta Braziljo, ne Brazilio, kiel aperis en la teksto.
La afero pri delegitaro en Manaŭso estis artefarita aranĝo, kiel oni povas supozi. En la posta jaro UEA mem kontrolis kaj konstatis, ke loka delegito delegitigis eĉ simpatiantojn kaj lernantojn. Tio estis sekve korektita, post nelonge.
#000010
Jen majstra helpo. Se la estraro kaj laboristaro de UEA konsistus el profesiuloj kiel Paweł Fischer-Kotowski, alie status la afero.
#000011
La kontrolo, menciita de James, faligis la nombron de delegitoj en Manaus el 52 en 1993 al 12 en 1994 kaj nuraj 3 en 1995.
#000012
Bonvulu atenti, ke la ĉefurbo de Brazilo esta Braziljo, ne Brazilio, kiel aperis en la teksto.
#000013
Demonstraj versioj de “La Ondo”
Musklaku la kovrilon por legi pliajn informojn.
#000016
Demonstraj versioj de “La Ondo”
#000017
Musklaku la kovrilon por legi pliajn informojn.
#000018